﻿ Տեղեկանք Մարդու իրավունքների պաշտպանության ազգային ռազմավարությունից բխող միջոցառումների ծրագրի իրականացման վերաբերյալ. 2014-2016 թթ. | Հելսինկյան Քաղաքացիական Ասամբլեայի Վանաձորի գրասենյակ
September 7, 2017 Տեղեկանք
ՀՔԱ Վանաձորի գրասենյակը մշտադիտարկում է ՀՀ Կառավարության կողմից 2014 թվականի փետրվարի 27-ին հաստատված Մարդու իրավունքների պաշտպանության ազգային ռազմավարությունից բխող միջոցառումների ծրագրի իրականացման ընթացքը՝ 2014-2016 թթ.-ի համար: Ըստ առանձին տարիների՝ Կազմակերպությունը մշտադիտարկման արդյունքները ներկայացրել է նաև 2015 և 2016 թթ.-ին:
Պատասխանատու պետական մարմիններից հարցումների և պաշտոնական էլեկտրոնային աղբյուրների ուսումնասիրության արդյունքները ցույց են տվել, որ Ծրագրով նախատեսված 119 գործողություններից միայն 43-ն է ամբողջությամբ կատարվել: 7 գործողությունների կատարումն ընդհանրապես Ծրագրից չի բխում:
Գործողությունների գերակշիռ մասի համար պատասխանատու են ՀՀ Աշխատանքի և սոցիալական հարցերի, ՀՀ Արդարադատության և ՀՀ Կրթության և գիտության նախարարությունները և ՀՀ Ոստիկանությունը:
Ըստ այդմ էլ՝ ամենից շատ չիրականացված գործողություններ են արձանագրվել վերոնշյալ նախարարությունների կողմից:
Ուսումնասիրությունը ցույց է տվել նաև, որ որոշ գործողությունների համար հիմնական կատարողներ չկան, դա իրականացվում է միայն համաձայնության պայմանով և այդ դեպքում պարզ չէ, թե ինչ նպատակ է հետապնդում նման գործողություն սահմանելը:
Մի շարք գործողություններ ու արդյունքներ հստակ ու չափելի չեն ձևակերպված, ինչը դժվարացնում է ոչ միայն դրանց կատարումը, այլև գնահատումը:
Հաշվի առնելով արձանագրված խնդիրները՝ ՀՔԱ Վանաձորի գրասենյակը ներկայացրել է նաև առաջարկներ:
Ծրագրի գործողությունների կատարման վերաբերյալ տեղեկատվությունը տեղեկանքում ներկայացված է հավելվածների տեսքով:
Ի՞նչ եք առաջարկում. նորից բազեականնե՞ր, նեոՀՀԿ-ականնե՞ր՝ սպիտակ վերնաշապիկներով, բերել արենա
Ըստ Սաքունցի՝ այլընտրանք չկա՝ քաղաքական համակարգը ոչնչացված էր, քաղաքական կառույցները բոլորը մեծ առումով հպատակեցված էին իշխանությանը, և մտքի մրցակցություն չկար, հարմարվելու միտում էր միայն։ «Եթե իրենք միայն հարմարվողական կադրեր են պատրաստել, և չհարմարվողները գտնվում են քաղաքացիական դաշտում, ապա քաղաքական համակարգի թարմացումը առանց նոր դեմքերի, չհարմարվող, համարձակ դեմքերի, լուսավոր դեմքերի՝ հնարավոր չէ»,- շեշտեց մեր զրուցակիցը։
«Պուտինի իշխանությանն ավելի հոգեհարազատ էր Սերժ Սարգսյանի իշխանությունը». Արթուր Սաքունց
Փանիկի դեպքերի պատճառը նախևառաջ անպատժելիության մթնոլորտն է: Այս մասին «Առանցքում» հաղորդաշարի շրջանակներում ԳԱԼԱ հեռուստաընկերությանը տված հարցազրույցում անդրադառնալով Շիրակի մարզի Փանիկ գյուղի սկզբնամասում Գյումրու ռուսական ռազմաբազայի զինծառայողների զորավարժանքներին՝ ասաց Հելսինկյան քաղաքացիական ասամբլեայի Վանաձորի գրասենյակի ղեկավար Արթուր Սաքունցը:
2018 թ. հուլիսի 18-ին Երևան քաղաքի ընդհանուր իրավասության դատարանը, դատավոր Արթուր Մկրտչյանի նախագահությամբ, արդարացրեց ոստիկանների դեմ սուտ ցուցմունք տալու մեջ մեղադրվող Արման Հովսեփյանին: